[pic] | KOMISIJA EVROPSKIH SKUPNOSTI |

Bruselj, 27.2.2009

COM(2009) 89 konč.

2009/0024 (CNS)

Predlog

UREDBA SVETA

o razveljavitvi 14 zastarelih uredb s področja skupne ribiške politike

(predložila Komisija)

OBRAZLOŽITVENI MEMORANDUM

Komisija je sprožila pobudo za posodobitev in poenostavitev pravnega reda Skupnosti[1] v okviru programa „boljše pravne ureditve“. Eden glavnih ukrepov je povezan z identifikacijo veljavnega pravnega reda s pomočjo pregleda aktov, navedenih v zbirki veljavne zakonodaje. Če pregled pokaže, da se pravna besedila, ki so uradno v veljavi, ne uporabljajo več, bo Komisija zaradi jasnosti in pravne varnosti te akte razveljavila s pomočjo uradnega akta Komisije, predloga za akt Sveta ali uradnega priznanja zastarelosti. Razveljavitev aktov, ki so zastareli na področju SRP, je predvidena v tekočem programu poenostavitve, sprejetem v okviru izvajanja strategije Komisije za poenostavitev zakonodajnega okolja: dokument COM (2008) 712 – (priloga k Zakonodajnemu in delovnemu programu Komisije 2009).

Komisija se je s sprejetjem Akcijskega načrta za poenostavitev in izboljšanje skupne ribiške politike 2006–2008[2] zavezala k reviziji zakonodaje Skupnosti v zvezi s to politiko.

Izveden pregled je pokazal, da so številni akti Sveta že zastareli, čeprav so uradno še zmeraj v veljavi. Za umik teh aktov iz veljavnega pravnega reda je potreben uradni akt Sveta, ki ima enako obliko kot razveljavljen akt (torej odločba, uredba in direktiva). Ker se razveljavi samo ena direktiva, ki ima podobno obliko kot odločba, se ta vključi v predlog za razveljavitev odločbe. Drugi predlog zadeva razveljavitev Uredb Sveta, ki so zastarele.

S sprejetjem aktov Sveta in Komisije o oblikovanju seznamov zastarelih pravnih besedil bodo v zbirki veljavnega prava Skupnosti ostali samo veljavni akti, s čimer se zagotovi bolj jasna, razumljiva in podosobljena zakonodaja Skupnosti.

2009/0024 (CNS)

Predlog

UREDBA SVETA

o razveljavitvi 14 zastarelih uredb s področja skupne ribiške politike

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju Akta o pristopu Španije in Portugalske ter zlasti členov 162, 163(3), 164(4), 165(8), 171, 349(5), 350, 351(5), 352(9) in 358 Akta,

ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike[3] ter zlasti člena 20 Uredbe,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju naslednjega:

(1) Izboljšanje preglednosti prava Skupnosti je bistveni del strategije za boljše oblikovanje pravnih aktov, ki jo izvajajo institucije Skupnosti. Zato je primerno iz veljavne zakonodaje umakniti tiste akte, ki nimajo več nobenega pravega učinka.

(2) Naslednje uredbe, povezane s skupno ribiško politiko, so zastarele, vendar uradno še vedno v veljavi:

- Uredba Sveta (EGS) št. 31/83 z dne 21. decembra 1982 o začasnem skupnem ukrepu za prestrukturiranje obalne ribiške industrije in ribogojstva[4]. Navedena uredba je brezpredmetna, ker je zadevala financiranje Skupnosti za naložbene projekte za leto 1982;

- Uredba Sveta (EGS) št. 3117/85 z dne 4. novembra 1985 o splošnih pravilih za dodelitev kompenzacijskih nadomestil v zvezi s sardelami[5]. Navedena uredba je brezpredmetna, ker je bila namenjena uporabi v prehodnem obdobju po pristopu Španije k Evropskim skupnostim;

- Uredba Sveta (EGS) št. 3781/85 z dne 31. decembra 1985 o ukrepih, ki jih je treba sprejeti v zvezi z izvajalci, ki ne ravnajo v skladu z nekaterimi določbami glede ribolova iz Akta o pristopu Španije in Portugalske[6]. Navedena uredba je brezpredmetna, ker je bila namenjena uporabi v prehodnem obdobju po pristopu Španije k Evropskim skupnostim;

- Uredba Sveta (EGS) št. 3252/87 z dne 19. oktobra 1987 o usklajevanju in spodbujanju raziskav v ribiškem sektorju[7]. Navedene uredba je brezpredmetna, ker jo je nadomestila Uredba Sveta (ES) št. 199/2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva ter podporo znanstvenemu svetovanju v zvezi s skupno ribiško politiko[8].

- Uredba Sveta (EGS) št. 3571/90 z dne 4. decembra 1990 o uvajanju različnih ukrepov za izvajanje skupne ribiške politike v nekdanji Nemški demokratični republiki[9]. Navedena uredba je brezpredmetna, ker je bila namenjena uporabi v prehodnem obdobju po nemški združitvi;

- Uredba Sveta (EGS) št. 3499/91 z dne 28. novembra 1991 o opredelitvi okvirnih pogojev Skupnosti za študije in pilotske projekte, ki se nanašajo na ohranjanje in upravljanje ribiških virov v Sredozemlju[10]. Navedena uredba je brezpredmetna, ker jo je nadomestila Uredba Sveta (ES) št. 1967/2006 z dne 21. decembra 2006 o ukrepih za upravljanje za trajnostno izkoriščanje ribolovnih virov v Sredozemskem morju, spremembi Uredbe (EGS) št. 2847/93 in razveljavitvi Uredbe (ES) št. 1626/94[11];

- Uredba Sveta (ES) št. 1275/94 z dne 30. maja 1994 o prilagoditvah ureditev iz poglavij o ribištvu Akta o pristopu Španije in Portugalske[12]. Navedena uredba je brezpredmetna, ker je bila namenjena uporabi v prehodnem obdobju po pristopu Španije k Evropskim skupnostim;

- Uredba Sveta (ES) št. 1448/1999 z dne 24. junija 1999 o uvajanju prehodnih ukrepov za upravljanje sredozemskega ribištva in spremembi Uredbe (ES) št. 1626/94[13]. Navedena uredba je brezpredmetna, ker jo je nadomestila Uredba (ES) št. 1967/2006;

- Uredba Sveta (ES) št. 300/2001 z dne 14. februarja 2001 o ukrepih za obnovitev staleža trsk v Irskem morju v letu 2001 (območje ICES VIIa)[14]. Navedena uredba je brezpredmetna, ker je obdobje njene veljavnosti že poteklo;

- Uredba Sveta (ES) št. 2561/2001 z dne 17. decembra 2001 o pospeševanju preusmeritve ribiških plovil in ribičev, ki so bili do leta 1999 odvisni od sporazuma o ribištvu z Marokom[15]. Navedena uredba je brezpredmetna, ker so se načrti preusmeritve nacionalnega ribiškega ladjevja, za katere je veljala, končali.

- Uredba Sveta (ES) št. 2341/2002 z dne 20. decembra 2002 o določitvi ribolovnih možnosti za leto 2003 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova[16]. Navedena uredba je brezpredmetna, ker je bila namenjena upravljanju ribolovnih dejavnosti v letu 2003;

- Uredba Sveta (ES) št. 2372/2002 z dne 20. decembra 2002 o posebnih ukrepih za povrnitev škode španskim ribičem ter sektorjem gojenja lupinarjev in ribogojstva, ki jih je prizadelo razlitje nafte iz tankerja Prestige[17]. Navedena uredba je brezpredmetna, ker se je nacionalni program za odškodnino, za katerega je veljala, končal;

- Uredba Sveta (ES) št. 2287/2003 z dne 19. decembra 2003 o določitvi ribolovnih možnosti za leto 2004 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova[18]. Navedena uredba je brezpredmetna, ker je bila namenjena upravljanju ribolovnih dejavnosti v letu 2004;

- Uredba Sveta (ES) št. 52/2006 z dne 22. decembra 2005 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se za leto 2006 uporabljajo v Baltskem morju[19]. Navedena uredba je brezpredmetna, ker je bila namenjena upravljanju ribolovnih dejavnosti v letu 2006;

(3) Zaradi pravne varnosti in jasnosti je treba zastarele uredbe razveljaviti,

SPREJEL NASLEDNJO UREDBO:

Člen 1

Uredbe, ki se razveljavijo

Uredbe: (EGS) št. 31/83, (EGS) št. 3117/85, (EGS) št. 3781/85, (EGS) št. 3252/87, (EGS) št. 3571/90, (ES) št. 3499/91, (ES) št. 1275/94, (ES) št. 1448/99, (ES) št. 300/2001, (ES) št. 2561/2001, (ES) št. 2341/2002, (ES) št. 2372/2002, (ES) št. 2287/2003 in (ES) št. 52/2006 se razveljavijo.

Člen 2

Začetek veljavnosti

Ta uredba začne veljati sedmi dan po objavi v Uradnem listu Evropske unije .

Uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] COM(2003)71.

[2] COM(2005)647.

[3] UL L 358, 31.12.2002, str. 59.

[4] UL L 5, 7.1.1983, str. 1.

[5] UL L 297, 9.11.1985, str. 1.

[6] UL L 363, 31.12.1985, str. 26.

[7] UL L 314, 4.11.1987, str. 17.

[8] UL L 60, 5.3.2008, str. 1.

[9] UL L 353, 17.12.1990, str. 10.

[10] UL L 331, 3.12.1991, str. 1.

[11] UL L 409, 30.12.2006, str. 11.

[12] UL L 140, 3.6.1994, str. 1.

[13] UL L 167, 2.7.1999, str. 7.

[14] UL L 044, 15.2.2001, str. 12.

[15] UL L 344, 28.12.2001, str. 17.

[16] UL L 356, 31.12.2002, str. 12.

[17] UL L 358, 31.12.2002, str 81.

[18] UL L 344, 31.12.2003, str. 1.

[19] UL L 16, 20.1.2006, str. 184.